 Man United vs Villarreal: Champions League predictions, time  how to watch  Manchester United go dey without dia captain Harry Maguire for dia Wednesday Champions League match against Villarreal. Luke Shaw na anoda player wey fit no play dat game for Old Trafford sake of injury. Dia defender Aaron Wan-Bissaka dey suspended, and striker Marcus Rashford still no dey fit to play. No be only Manchester United get injury palava, dia opponent Villarreal get dia own too. Di Spanish team say dia striker Gerard Moreno is set to miss out with a muscle injury, and Francis Coquelin dey suspended. For match day one, Manchester United bin lose 2-1 to Young Boys while Villarreal play 2-2 draw wit Atalanta. As tins be now, na Young Boys dey top Group F wit three points followed by Atalanta and Villarreal wey get one point each and Man United dey bottom of di group wit zero point. Manchester United dey come into dis match wit so much pain, sake of dia defeat against Young Boys, West Ham, and Aston Villa. Add last season Europa League loss to Villarreal, dia opponents here, I dey see a vey angry Red Devil. Na wetin football sabi pesin Deji Faremi tell BBC Pidgin. Villarreal go try to hold on. And wit six draws in seven games dis season, e dey look like dia game plan go be to play for draw again. But I feel say dia plan no go work because United go play dis match wit plenty ginger. Manchester United 4-1 Villarreal. Wednesday match go dey live for SuperSport and di coverage go start at 7pm while kick-off na 8pm West African time. Man. United: De Gea; Dalot, Varane, Lindelöf, Alex Telles; Fred, McTominay; Pogba, Bruno Ferdes, Greenwood; Ronaldo Out: Wan-Bissaka chop suspensions, Rashford shoulder injury, Diallo thigh injury, Maguire calf injury Doubtful: Shaw hamstring Villarreal: Rulli; Foyth, Albiol, Torres, Alberto Moreno; Trigueros, Capoue, Parejo; Pino, Alcácer, Danjuma Out: Gerard Moreno hamstring injury Doubtful: Raba ankle injury, Chukwueze hamstring injury Ronaldo fit break Iker Casillas all-time Uefa Champions League appearances record on Wednesday, wen United host Villarreal. Villarreal bin beat di Red Devils for last season Uefa Europa League final. Ronaldo wey be 36-years bin equal Casillas 177 appearances for Match day 1. 